cometadata/datacite-titles-descriptions-related-identifiers huggingface dataset:
DOI: 10.14457/cu.the.2013.1413
title: ปัจจัยกำหนดการลงทุนโดยตรงในต่างประเทศของไทยและสิงคโปร์

description: วิทยานิพนธ์ฉบับนี้มีวัตถุประสงค์เพื่อศึกษาปัจจัยที่กำหนดการลงทุนโดยตรงในต่างประเทศของไทยใน 21 ประเทศผู้รับการลงทุน และสิงคโปร์ใน 19 ประเทศผู้รับการลงทุน โดยการใช้การประมาณแบบจำลองของ Panel data ในช่วงระยะเวลาตั้งแต่ปี 2006-2012 เพื่อศึกษาความสัมพันธ์ของปัจจัยที่มีอิทธิพลต่อการลงทุนจากประเทศไทยและสิงคโปร์ในกรณีที่เป็นปัจจัยดึงจากประเทศผู้รับการลงทุนและเพื่อจำแนกปัจจัยดังกล่าวออกเป็น “ปัจจัยผลัก” และ “ปัจจัยดึง” จึงได้ทำการศึกษาปัจจัยดังกล่าวในรูปของ Relative Term ผลการศึกษาพบว่าสำหรับประเทศไทยปัจจัยที่เป็นปัจจัยดึงต่อการลงทุนโดยตรงในต่างประเทศ ได้แก่ ขนาดของตลาดในประเทศผู้รับการลงทุน ต้นทุนทางการเงิน ความมีเสถียรภาพทางเศรษฐกิจ และทรัพยากรธรรมชาติที่อุดมสมบูรณ์ในประเทศผู้รับการลงทุน ปัจจัยผลัก ได้แก่ กำลังซื้อของตลาด ระดับโครงสร้างพื้นฐาน และความมีเสถียรภาพทางการเมือง ส่วนปัจจัยดึงสำหรับสิงคโปร์คือ ขนาดของตลาดภายในประเทศผู้รับการลงทุน ระดับการเปิดประเทศ ต้นทุนทางการเงิน ความมีเสถียรภาพทางเศรษฐกิจ และทรัพยากรธรรมชาติที่อุดมสมบูรณ์ในประเทศผู้รับการลงทุน ส่วนปัจจัยผลักของสิงคโปร์ได้แก่ ระดับโครงสร้างพื้นฐาน และความมีเสถียรภาพทางการเมือง ส่วนปัจจัยทางด้านต้นทุนการดำเนินงานนั้นไม่สามารถสรุปได้ว่าเป็นปัจจัยผลักหรือปัจจัยดึงแต่มีอิทธิพลต่อการลงทุนของไทยและสิงคโปร์ โดย OFDI ไทยและสิงคโปร์มีแนวโน้มเข้าไปลงทุนในประเทศที่มีต้นทุนทางการเงินที่ต่ำกว่า ดังนั้นเพื่อเป็นการส่งเสริม OFDI นอกจากรัฐบาลจะควรส่งเสริมในแง่ของปัจจัยทางเศรษฐกิจ แล้วรัฐยังควรรักษาเสถียรภาพการเมือง จัดสรรโครงสร้างพื้นฐานที่ดีในประเทศ และการดำเนินด้านนโยบายส่งเสริมการลงทุนโดยตรงในต่างประเทศควบคู่ไปด้วย
DOI: 10.14457/cu.the.2013.1414
title: ความสามารถในการแข่งขันด้านการค้าระหว่างประเทศของอุตสาหกรรมยางพาราไทย

description: การวิจัยนี้มีจุดประสงค์เพื่อการวิเคราะห์ถึงขีดความสามารถทางการค้าระหว่างประเทศของอุตสาหกรรมยางพาราไทย โดยการศึกษาแบ่งเป็น 3 ส่วน คือ 1) การศึกษาความได้เปรียบโดยเปรียบเทียบเชิงประจักษ์ของไทยและคู่แข่งในอุตสาหกรรมยางพาราแต่ละประเภท (ระบบ Harmonized) 2) การศึกษาถึงปัจจัยเบื้องหลังการขยายตัวหรือการหดตัวของมูลค่าการส่งออกยางพาราและของที่ทำด้วยยาง ของประเทศไทยเปรียบเทียบกับประเทศคู่แข่งขันใน 4 ตลาดหลักคือ จีน สหรัฐอเมริกา มาเลเซีย และญี่ปุ่น วิเคราะห์โดยใช้ Constant Market Share Model นำไปสู่การวิเคราะห์ปัจจัยด้านความสามารถในการแข่งขันจาก Constant Market Share Model และ 3) การวิเคราะห์ผลกระทบการเชื่อมโยงไปข้างหลัง (Backward Linkages) ของอุตสาหกรรมยางพารา ต่อระบบเศรษฐกิจและสาขาการผลิตอื่นๆ ของประเทศไทยและมาเลเซีย โดยใช้ตารางปัจจัยการผลิต-ผลผลิต เป็นเครื่องมือในการศึกษาการศึกษาพบว่า ประเทศไทยมีความได้เปรียบโดยเปรียบเทียบในยาง 5 ประเภท (HS 4001, HS 4005, HS 4007, HS 4014 และ HS 4015) จากทั้งหมด 17 ประเภท ซึ่งยางพาราและของที่ทำด้วยยาง 5 ประเภทนี้ คิดเป็นร้อยละ 72 ของมูลค่าการส่งออกยางพาราและของที่ทำด้วยยางทั้งหมดของไทย และพบว่ามูลค่าการส่งออกยางพาราและของที่ทำด้วยยางของประเทศไทย ในตลาดหลักที่สำคัญอย่าง จีน สหรัฐอเมริกา มาเลเซีย และญี่ปุ่น นั้นขึ้นอยู่กับปัจจัยการขยายตัวของตลาดโลกเป็นสำคัญ แต่ปัจจัยที่จะเป็นตัวส่งเสริมการส่งออกคือ การกระจายตลาด และการปรับทิศทางการส่งออก ส่วนปัจจัยการแข่งขันที่แท้จริงจะเป็นตัวส่งเสริมการส่งออกในระยะยาว ทั้งนี้ไทยกลับเสียความสามารถด้านการแข่งขันในตลาดมาเลเซียและญี่ปุ่น สุดท้ายการวิเคราะห์ตารางปัจจัยการผลิต-ผลผลิต พบว่าสาขาการทำสวนยางพารามีการเชื่อมโยงไปข้างหลังที่ต่ำ ขณะที่สาขาการผลิตยางกระบวนการ สาขาการผลิตยางนอกและยางใน สาขาการผลิตถุงมือยาง และสาขาการผลิตผลิตภัณฑ์ยางอื่นๆ มีการเชื่อมโยงไปข้างหลังที่สูง และโดยรวมแล้วอุตสาหกรรมยางพาราไทยมีการชักนำให้เกิดมูลค่าเพิ่มในระบบเศรษฐกิจทั้งเงินเดือน ค่าจ้าง ค่าตอบแทน, ผลตอบแทนการผลิต และภาษีทางอ้อมสุทธิ ในขนาดที่มากกว่าโดยเปรียบเทียบเมื่อเทียบกับมาเลเซีย
DOI: 10.14457/cu.the.2013.174
title: การระบุเนื้อเยื่อสมองโดยใช้ซีพีจีเมทิเลชันตำแหน่งจำเพาะ

description: ดีเอ็นเอเมทิเลชันคือหนึ่งในพันธุศาสตร์ด้านกระบวนการเหนือพันธุกรรม เกิดขึ้นในตำแหน่งที่เป็นซีพีจีไดนิวคลีโอไทด์ พบกระจายอยู่ทั่วทั้งจีโนมมีความเกี่ยวข้องกับกระบวน การเปลี่ยนแปลงชนิดของเซลล์เพื่อการทำหน้าที่เฉพาะ เป็นผลให้ดีเอ็นเอเมทิเลชันมีความแตกต่างกันในแต่ละเนื้อเยื่อหรืออวัยวะ ดังนั้นจึงมีการศึกษาหาตำแหน่งซีพีจีเมทิเลชันที่จำเพาะต่ออวัยวะที่สำคัญต่อการมีชีวิต โดยมีความมุ่งหวังเพื่อใช้ซีพีจีเมทิเลชันตำแหน่งจำเพาะนั้นในการระบุเนื้อเยื่อหรืออวัยวะที่เป็นวัตถุพยานจากสถานที่เกิดเหตุ ด้วยเหตุผลคือ นอกจากดีเอ็นเอเมทิเลชันจะมีความจำเพาะแล้วยังมีความเสถียรสามารถตรวจได้แม้ในวัตถุพยานที่เสื่อมสภาพ โดยผลการตรวจสอบจะเป็นประโยชน์ต่อการสืบสวนสอบสวน ซึ่งงานวิจัยนี้ได้ริเริ่มทำในหนึ่งในอวัยวะที่สำคัญต่อการมีชีวิตนั่นคือ สมอง โดยค้นหาจากฐานข้อมูลดีเอ็นเอเมทิเลชันที่รวบรวมงานทดลองในรูปเมทิเลชันไมโครแอเรย์ จำนวน 39 การทดลอง มีตำแหน่งซีพีจีเมทิเลชันจำนวน 27,578 ตำแหน่ง คัดเลือกได้ตำแหน่ง cg02096975 ยีน EML2 ที่แสดงความจำเพาะต่อสมองเพื่อใช้เป็นเครื่องหมายดีเอ็นเอเมทิเลชันสำหรับระบุเนื้อเยื่อสมองในงานวิจัยนี้ ใช้เทคนิค COBRA ในการตรวจวิเคราะห์ โดยทำในเนื้อเยื่อสมองเปรียบเทียบกับเนื่อเยื่อชนิดอื่นอีก 17 ชนิด ซึ่งจากผลการทดลองพบว่าที่ตำแหน่งดังกล่าวมีเพียงดีเอ็นเอจากสมองเท่านั้นที่แสดงค่าเป็นเมทิเลชัน แต่ในอวัยวะอื่นแสดงผลไม่เป็นเมทิเลชัน ทำให้เครื่องหมายดีเอ็นเอตำแหน่งนี้มีความแม่นยำในการระบุเนื้อเยื่อสมอง 100 เปอร์เซ็น นอกจากนั้นยังทำการทดลองเพื่อตรวจสอบประสิทธิภาพของเทคนิค COBRA ต่อการระบุเนื้อเยื่อสมองในตัวอย่างที่มีสภาพต่างๆ กัน เพื่อเทียบเคียงกับตัวอย่างที่พบในสถานที่เกิดเหตุ และผลที่ได้จากการทดลองพบว่า COBRA เป็นเทคนิคที่มีความจำเพาะและความไวสูง และมีขั้นตอนการทำที่รวดเร็ว สามารถตรวจสอบได้แม้ในวัตถุพยานที่เสื่อมสภาพ ซึ่งผลที่ได้จากงานวิจัยนี้จะเป็นประโยชน์ต่อการนำไปปรับใช้กับงานทางด้านนิติวิทยาศาสตร์
DOI: 10.14457/cu.the.2013.175
title: ไพโรไลซิสแบบต่อเนื่องของน้ำมันปาล์มดิบเป็นเชื้อเพลิงเหลวบนตัวเร่งปฏิกิริยาโดโลไมต์

description: งานวิจัยนี้เป็นการศึกษาการไพโรไรซ์น้ำมันปาล์มดิบเป็นเชื้อเพลิงเหลวบนตัวเร่งปฏิกิริยาโดโลไมต์ โดยใช้เครื่องปฏิกรณ์แบบต่อเนื่องขนาด 3 ลิตร ทำการศึกษาที่ภาวะต่อไปนี้ คือ อุณหภูมิในการทำปฏิกิริยา 400-450 องศาเซลเซียส อัตราการป้อนน้ำมัน 3-9 มิลลิลิตรต่อนาที อัตราการไหลของแก๊สไนโตรเจน 50-150 มิลลิลิตรต่อนาที และปริมาณตัวเร่งปฏิกิริยาร้อยละ 30-60 โดยปริมาตรของเครื่องปฏิกรณ์ ใช้การออกแบบการทดลองเชิงตัวประกอบแบบสองระดับ (2k factorial design) หาภาวะที่มีผลต่อสัดส่วนของดีเซลในผลิตภัณฑ์ที่เป็นของเหลว และใช้เครื่องแก๊สโครมาโทกราฟีจำลองการกลั่น (distillation simulation gas chromatography ; DGC) วิเคราะห์องค์ประกอบของเชื้อเพลิงเหลวที่ได้ จากการศึกษาพบว่าปัจจัยที่มีผลต่อสัดส่วนของดีเซล คือ อุณหภูมิในการทำปฏิกิริยา อัตราการป้อนน้ำมัน และ ปริมาณตัวเร่งปฏิกิริยา จากการนำผลการทดลองที่ได้วิเคราะห์ด้วยโปรแกรม Design Expert (เวอร์ชัน 7.0.0) เพื่อหาภาวะที่เหมาะสมเพื่อให้ได้สัดส่วนของดีเซลมากที่สุด พบว่า จะได้เชื้อเพลิงเหลวที่มีสัดส่วนของดีเซลมากที่สุดร้อยละ 70 โดยปริมาณ เมื่อใช้ อุณหภูมิในการทำปฏิกิริยา 400 องศาเซลเซียส อัตราการป้อนน้ำมัน 3 มิลลิลิตรต่อนาที อัตราการไหลของแก๊สไนโตรเจน 102.5 มิลลิลิตรต่อนาที และปริมาณตัวเร่งปฏิกิริยาร้อยละ 48.2 โดยปริมาตรของเครื่องปฏิกรณ์ จากการนำเชื้อเพลิงเหลวที่ได้ไปศึกษาสมบัติทางเชื้อเพลิงบางประการพบว่า มีค่าความร้อน 47.3 เมกะจูลต่อกิโลกรัม ค่าความเป็นกรด 1.62 มิลลิกรัมโพแทสเซียมไฮดรอกไซด์ต่อกรัม และจากการวิเคราะห์ธาตุ พบองค์ประกอบของธาตุออกิเจนเพียงร้อยละ 0.7 โดยน้ำหนัก
DOI: 10.14457/cu.the.2013.176
title: PARAMETER-FREE OUTLIER DETECTION USING ORDERED DISTANCE DIFFERENCES

description: Outlier detection is one of the widely studied topics in data mining. It can be applied to real world problems. A current active research in this field is to develop an outlier scoring algorithm to generate score which represents a degree of outlier for each instance. Local Outlier Factor or LOF is designed to score all instances in a dataset based on a local deviation of a given instance with respect to its k nearest neighbors. The LOF algorithm for computing LOF depends on this crucial parameter k. To avoid setting any parameter, this thesis proposes a new outlier score called the Ordered distance difference Outlier Factor or OOF. The OOF algorithm uses the ordered distance difference concept to compute outlier scores of all instances without any parameters. To compare the effectiveness between scores, we apply various outlier scores to five UCL datasets and a generated multivariate Guassian distribution dataset. We report instances from the top-10 ranks and count the number of instances within that top-10, then we compare the results with six other outlier techniques such as LOF, OOF, Connectivity-based Outlier Factor (COF), LOcal Correlation Integral score (LOCI), Local Outlier Probability (LoOP) and INFLuenced Outlierness (INFLO).
DOI: 10.14457/cu.the.2013.177
title: การจัดเส้นทางการบินและตารางซ่อมบำรุงโดยใช้ขั้นตอนวิธีเชิงพันธุกรรม

description: ปัญหาการจัดตารางของเครื่องบินและจัดตารางซ่อมบำรุงเครื่องบินเป็นปัญหาการมอบหมายงานที่ใช้ในการจัดตารางซ่อมบำรุงให้กับเครื่องบินแต่ละแบบโดยต้องสอดคล้องกับกฎการซ่อมบำรุงของกรมการบินพลเรือนและไม่ทำให้ตารางบินของสายการบินเกิดการเปลี่ยนแปลงเป้าหมายเพื่อให้การจัดตารางการบินสำหรับเครื่องบินแต่ละลำเป็นไปอย่างมีประสิทธิภาพ โดยให้เครื่องบินแต่ละลำบินให้มากที่สุดก่อนที่จะเข้าซ่อมบำรุงตามกฎ และใช้เวลารอเพื่อซ่อมบำรุงน้อยที่สุด โดยที่จำนวนเครื่องบินที่เข้าซ่อมบำรุงในแต่ละฐานมีจำนวนจำกัด งานวิจัยนี้ได้นำเสนอแบบจำลองทางคณิตศาสตร์สำหรับปัญหานี้ โดยวิธีการหาคำตอบนั้นได้ใช้ขั้นตอนวิธีเชิงพันธุกรรมเพื่อแก้ปัญหา โดยใช้ข้อมูลของบริษัทการบินไทยเป็นกรณีศึกษา
DOI: 10.14457/cu.the.2013.178
title: การผลิตเชื้อเพลิงชีวภาพจากน้ำมันปาล์มโดยใช้เอทิลแอซีเทตภาวะเหนือวิกฤตในเครื่องปฏิกรณ์แบบเบดนิ่ง

description: งานวิจัยนี้ศึกษาการผลิตเชื้อเพลิงชีวภาพจากน้ำมันปาล์มโดยใช้เอทิลแอซีเทตภาวะเหนือวิกฤต ที่อุณหภูมิ 350 - 400 องศาเซลเซียส ความดัน 20 เมกะพาสคัล อัตราส่วนโดยโมลเอทิลแอซีเทตต่อน้ำมันปาล์ม 10:1 ถึง 40:1 ในเครื่องปฏิกรณ์แบบเบดนิ่งซึ่งบรรจุอะลูมินาบอลขนาด 6 มิลลิเมตร เมื่อได้ภาวะที่เหมาะสมแล้วจึงเปลี่ยนอะลูมินาบอลขนาด 6 มิลลิเมตรเป็นขนาด 2 มิลลิเมตร เพื่อศึกษาผลของขนาดอะลูมินาบอล การเพิ่มอุณหภูมิมีผลโดยตรงต่อการเปลี่ยนวัฏภาคของสารในเอทิแอซีเทตภาวะเหนือวิกฤตและทำให้ปริมาณเอสเทอร์สูงขึ้น แม้ว่าการเพิ่มอุณหภูมิจะช่วยให้อัตราการเกิดปฏิกิริยาและปริมาณเอสเทอร์สูงขึ้น อุณหภูมิที่สูงเกินไปทำให้ร้อยละเอทิลเอสเทอร์ลดลงจากการสลายตัวเนื่องจากความร้อนที่อุณหภูมิสูง การบรรจุอะลูมินาบอลมีผลทำให้ร้อยละเอทิลเอสเทอร์สูงขึ้น เนื่องจากการผสมของสารตั้งต้นเกิดได้ดี ซึ่งภาวะที่เหมาะสมในการผลิตเชื้อเพลิงชีวภาพคือ ที่อุณหภูมิ 380 องศาเซลเซียส ความดัน 20 เมกะพาสคัลและ อัตราส่วนโดยโมลเอทิลแอซีเทตต่อน้ำมันปาล์ม 30:1 ในเครื่องปฏิกรณ์แบบเบดนิ่งซึ่งบรรจุขนาดอะลูมินาบอล 6 มิลลิเมตร
DOI: 10.14457/cu.the.2013.179
title: CRACKING OF USED VEGETABLE OIL TO LIQUID FUEL OVER SPENT FCC CATALYST

description: The aim of this research was to study the pyrolysis of used vegetable oil over spent FCC catalyst in a batch reactor of 70 ml. The process was performed at 380-450 ˚C, reaction time 30-60 min, initial hydrogen pressure 1-5 bars, containing 1-5 wt% of spent FCC catalysts. The two level factorial experimental designs were performed to investigate the effect of variables on oil yield. It found that temperature of reaction, the amount of catalyst, reaction time, initial pressure, catalyst and pressure of reaction interaction and pressure and time of reaction interaction were significant affect to oil yield product. Liquid products were analyzed by simulated distillation gas chromatography. The optimum condition was found that temperature of 400 ˚C, reaction time 60 min and initial hydrogen pressure 1 bars by using 5 wt% of spent FCC catalyst. The oil yield product was 73.21 wt%, 20.65 wt% of gaseous product and 6.14 wt% of solid and oil yield product was consisted of 19.88 wt% of naphtha, 10.21 wt% of kerosene, 31.02 wt% of diesel and 12.10 wt% of long residue. The analysis of functional groups with a Fourier Transform Infrared Spectrophotometer found a functional group of long chain aromatic in large amounts in main structure similar to the functional groups of gasoline petroleum fuel.
DOI: 10.14457/cu.the.2013.180
title: MULTIPLE BIOMETRICS FOR AUTHENTICATION SYSTEM BY EYE VISION WITH KEYSTROKE DYNAMICS

description: Presently, the security of information significantly becomes an important issue for all users over the Internet. Since the single password is insufficient to protect attack from attackers as proved by various researchers, the biometrics has been applied as a new alternative for classifying and identifying users. Keystroke dynamics is a behavioral biometrics with individual characteristic patterns. Meanwhile, each person has a unique typing pattern that might cause from individual skills of typing the keypress. In addition, a research had proved that the eye vision can be counted as a biometric that can identify an individual person with higher accuracy when combining with keystroke dynamics. However, this research has found that the measurement times in the keystroke dynamics mechanism is related to the typing character’s location. Therefore, this research has objective to propose that the vision speed and the location of typing unknown character should be integrated in the authentication mechanism to gain higher accuracy.
DOI: 10.14457/cu.the.2013.181
title: EMPIRICAL STUDY OF SOURCE LEVEL DIFFICULTY

description: This thesis aims to provide a straightforward measurement for source level difficulty of programs using a set of well-established measurements, namely, operators, operands, parameters, inputs and outputs, file operations, external functions or libraries, variable declarations, and flow graphs. Six popularly used programming languages, namely, C, C#, Java, Python, PHP, and Perl are selected to measure and assess source code difficulty. Four classes of problems are studied, i.e., matching, I/O, computation, and comparison, One hundred and fifty six programs written in the aforementioned programming languages are collected from the Internet to be measured. The approach transforms source code into program flow graph and utilizes traditional software metrics, namely, LOC, CCM, and HCM to measure code complexity. Experiments show that source code written in compiled languages have greater difficulty than those written in interpreted languages. In addition, there is no one language which is suitable for all types of problems. As a consequence, developers can decide on language that is appropriate for the task to be implemented.
DOI: 10.14457/cu.the.2013.182
title: NEW AUTHENTICATION USING SYMBOL-BASED PASSWORD COMBINED WITH KEYSTROKE DYNAMICS

description: Presently, mobile devices such as Smartphone or tablet become a part of people’s life. Many facilitate applications has been developed and widely used on those devices, such as financial transaction application, virtual credit and debit card application. These devices are used as personal information storage for users which that information is high risk for being stolen. The authentication process was brought to authenticate between the real user and intruders. Thus, using only single-factor authentication such as username or password might not be enough compared to the high-technology crimes. So, using multi-factor in authentication process is a better way. In the authentication process, there are many types of factors. One of the types of factors is using something that people are, Biometrics. Biometrics is a unique factor which can be used to identify a person. One of the most using behavioral biometrics is keystroke dynamics. Unfortunately, the keystroke dynamic mechanism usually works on an actual keyboard. So it is an interesting issue to apply the keystroke dynamic mechanism onto the touchscreen mobile device. Furthermore, using a symbol-based password instead of the traditional password is an interesting option to increase higher security in the authentication process. So, this research focuses on the use of combination between symbol-based password with keystroke dynamics, included other behavioral biometrics which can be retrieved from the touchscreen mobile device. The result of this study shows that using the combination of the symbol-based password with keystroke dynamics and other behavioral biometrics provides a high accuracy in the authentication process and can be used in an actual touchscreen mobile device.
DOI: 10.14457/cu.the.2013.891
title: สภาพการอยู่อาศัยและพฤติกรรมสุขภาพของชาวญี่ปุ่นในอาคารอยู่อาศัยรวม เขตวัฒนา กรุงเทพมหานคร

description: การศึกษาในวิทยานิพนธ์นี้ มีวัตถุประสงค์เพื่อศึกษา 1) สภาพสังคม เศรษฐกิจ และสภาพการอยู่อาศัย 2) พฤติกรรมสุขภาพ 3) อุปสรรคของการพำนัก และ 4) แนวทางการแก้ไขอุปสรรคของการพำนักของชาวญี่ปุ่นในอาคารอยู่อาศัยรวม ซึ่งกลุ่มตัวอย่างที่ใช้ศึกษาครั้งนี้คือ ชาวญี่ปุ่นที่เข้ามาพำนักในอาคารอยู่อาศัยรวม เขตวัฒนา กรุงเทพมหานคร จำนวน 134 คน เก็บรวบรวมข้อมูลโดยใช้แบบสอบถามและการสัมภาษณ์เชิงลึกกับชาวญี่ปุ่น ผู้บริหารและผู้ปฏิบัติงานในอาคารอยู่อาศัยรวม และบริษัทนายหน้าอสังหาริมทรัพย์ที่จัดหาที่พักอาศัยในประเทศไทยสำหรับชาวญี่ปุ่นผลการศึกษาพบว่า กลุ่มตัวอย่างส่วนใหญ่เป็นเพศหญิง มีอายุอยู่ระหว่าง 55-59 ปี มีการศึกษาระดับปริญญาตรี ได้รับวีซ่า 1-3 ปี มีอาชีพแม่บ้าน ส่วนเพศชายส่วนใหญ่มีอาชีพผู้จัดการ มีสถานที่ทำงานในกรุงเทพฯ และจังหวัดพระนครศรีอยุธยา กลุ่มตัวอย่างส่วนใหญ่มีรายได้มาจากเงินออมและเงินเดือนเฉลี่ย 200,001-300,000 เยน พำนักอยู่ร่วมกับคู่สมรส และบุตร 1 คน มีค่าใช้จ่ายเฉลี่ยรวมมากกว่าครึ่งหนึ่งของเงินเดือน ซึ่งส่วนใหญ่เป็นค่าใช้จ่ายทั่วไปและอาหาร การท่องเที่ยว และสุขภาพ มีการรับข้อมูลเพื่อพิจารณาเลือกอาคารอยู่อาศัยรวมจากบริษัทนายหน้าอสังหาริมทรัพย์ และให้ความสำคัญในค่าใช้จ่ายที่พำนักและในการดำรงชีพเหมาะสม การดำรงชีวิตที่เรียบง่าย มนุษยสัมพันธ์ ความปลอดภัย สิ่งอำนวยความสะดวกครบครัน แหล่งท่องเที่ยว รวมทั้งความสัมพันธ์อันดีระหว่างประเทศไทยและญี่ปุ่น และการมีบุคลากร เครื่องมือทางการแพทย์ที่มีคุณภาพ ส่วนสภาพการอยู่อาศัย จึงพบว่า มีการพำนักในอพาร์ทเม้นท์ รองลงมาคือ เซอร์วิสอพาร์ทเม้นท์ ซึ่งทั้ง 2 ลักษณะมีค่าเช่าต่อเดือนสูงกว่า 140,000 เยน และมีสิ่งอำนวยความสะดวก มีบริการด้านสุขภาพ ได้แก่ สระว่ายน้ำ ฟิตเนส ซาวน่า นวด สนามเด็กเล่น บริการทำความสะอาด โดยมีการใช้บริการและสถานที่ทำกิจกรรมทั้งภายในและภายนอกอาคารอยู่อาศัยรวมอย่างสม่ำเสมอ ด้านอุปสรรคของการพำนัก ส่วนใหญ่พบว่า ค่าเช่าสูง อากาศร้อน เสียงรบกวน กลิ่นเหม็น น้ำท่วม โครงสร้างไม่แข็งแรง ความสะอาด ความแออัด การถ่ายเทอากาศไม่ดี เสี่ยงต่อภัยธรรมชาติ เวลาและค่าใช้จ่ายในการเดินทาง รวมทั้งการสื่อสารภาษาญี่ปุ่น การบริการช้า และต้องการความเป็นส่วนตัว เมื่อศึกษาแนวทางการแก้ไข พบว่า กลุ่มตัวอย่างส่วนใหญ่ต้องการพำนักในอพาร์ทเม้นท์ แต่ยังคงเนื้อที่ใช้สอยและจำนวนห้องเท่าเดิม ต้องการรูปแบบอาคารแบบไทย ยังมีความต้องการปรับปรุงสิ่งอำนวยความสะดวกภายในและภายนอกห้องพัก รวมถึงบริการด้านสุขภาพ และบริการต่างๆ ในลักษณะเซอร์วิสอพาร์ทเม้นท์เพิ่มขึ้นด้วยสรุปผลศึกษา พบว่า กลุ่มตัวอย่างมีการดำรงชีวิตที่เรียบง่ายและอิสระ แต่ก็มีความต้องการสิ่งอำนวยความสะดวกครบครัน และมีความใส่ใจในด้านสุขภาพอย่างสม่ำเสมอ อย่างไรก็ตามกลุ่มตัวอย่างยังมีระยะเวลาพำนักในประเทศไทยในช่วงที่ได้รับวีซ่า อีกทั้งบางส่วนก็มีความต้องการที่จะพำนักต่อ รวมถึงแนวโน้มการเข้ามาพำนักระยะยาวของชาวญี่ปุ่นในประเทศไทยมีมากขึ้นอย่างต่อเนื่อง เพื่อให้มีสภาพการอยู่อาศัยและพฤติกรรมสุขภาพ สอดคล้องกับความต้องการ และโอกาสด้านเศรษฐกิจโดยรวม ผู้ประกอบการธุรกิจที่พักอาศัย และภาครัฐ ควรให้ความสำคัญกับวิถีชีวิต และมาตรฐานของอาคารอยู่อาศัยรวมสำหรับชาวญี่ปุ่นในประเทศไทย เพื่อนำไปสู่การออกแบบอาคารอยู่อาศัยรวมที่สอดคล้องกับความต้องการอย่างแท้จริง
DOI: 10.14457/cu.the.2013.892
title: พฤติกรรมการเดินของผู้ที่เปลี่ยนมาใช้บริการรถไฟฟ้าบีทีเอส (BTS)

description: วิทยานิพนธ์นี้เกี่ยวกับการศึกษาพฤติกรรมการเดินของผู้ใช้บริการรถไฟฟ้าบีทีเอส โดยเป็นผู้โดยสารที่เปลี่ยนมาใช้บริการรถไฟฟ้าบีทีเอสเป็นประจำ ซึ่งผู้โดยสารมีจุดประสงค์การเดินทางเพื่อไปทำงานและไปสถานศึกษาเท่านั้น คำถามหลักของการศึกษานี้คือผู้ที่เปลี่ยนมาใช้บริการรถไฟฟ้าบีทีเอสเป็นเดินมากขึ้นหรือไม่ ทั้งนี้มีสมมุติฐานอยู่ว่าผู้โดยสารในกลุ่มดังกล่าวเดินมากขึ้นเนื่องจากทำให้ระยะเวลาในการเดินทางลดลง อีกทั้งยังต้องการทราบถึงความสัมพันธ์และปัจจัยใดที่ทำให้ผู้ที่เปลี่ยนมาใช้บริการรถไฟฟ้าบีทีเอสนี้มีการเปลี่ยนแปลงระยะทางในการเดิน การศึกษาครั้งนี้เป็นงานวิจัยเชิงปริมาณที่เน้นการเก็บข้อมูลแบบสอบถามจากกลุ่มเป้าหมายซึ่งทำการเก็บข้อมูลจำนวน 399 ตัวอย่างผลการศึกษาพบว่า ผู้ที่เปลี่ยนมาใช้บริการรถไฟฟ้าเป็นประจำ ร้อยละ 91.73 มีการเดินเพิ่มขึ้น ซึ่งมีระยะทางในการเดินที่เพิ่มขึ้นเฉลี่ย 612.18 เมตร อีกทั้งการใช้เวลาในการเดินทางรวมแล้วลดลงเฉลี่ย 22.62 นาทีในขาไปและลดลงเฉลี่ย 28.57 นาทีในขากลับ เมื่อพิจารณาความสัมพันธ์ของการเดินกับลักษณะเศรษฐกิจและสังคมพบว่า เพศชายมีระยะทางในการเดินเพิ่มขึ้นมากกว่าเพศหญิง กลุ่มอาชีพพนักงานหรือลูกจ้างมีระยะทางในการเดินเพิ่มขึ้นมากกว่ากลุ่มอาชีพอื่นๆ ในขณะที่ กลุ่มอาชีพผู้บริหารหรือเจ้าของกิจการมีแนวโน้มในการเดินที่ลดลง และผู้ที่เปลี่ยนมาใช้บริการรถไฟฟ้าบีทีเอส ซึ่งเดิมใช้ยานพาหนะส่วนบุคคลมีระยะทางในการเดินที่เพิ่มขึ้นมากกว่าผู้ที่เดิมใช้ระบบขนส่งสาธารณะ ผลการศึกษาปัจจัยที่มีอิทธิพลต่อระยะทางในการเดินที่เปลี่ยนแปลง เมื่อเปลี่ยนมาใช้บริการรถไฟฟ้าบีทีเอส อย่างมีนัยสำคัญทางสถิติที่ 0.05 ได้แก่ อายุ, เพศ, รายได้, อาชีพ และการถือครองยานพาหนะ
DOI: 10.14457/cu.the.2013.894
title: การติดตามผลการดำเนินงานโครงการแบ่งปันที่ดินของสำนักงานทรัพย์สินส่วนพระมหากษัตริย์ : กรณีศึกษา โครงการพัฒนาชุมชนสามยอด เขตพระนคร กรุงเทพมหานคร

description: สำนักงานทรัพย์สินส่วนพระมหากษัตริย์ มีนโยบายการบริหารจัดการทรัพย์สินเพื่อให้เกิดประโยชน์ที่ยั่งยืนต่อชุมชนโดยมีการนำวิธีการแบ่งปันที่ดิน (Land Sharing) มาใช้เพื่อให้สามารถนำที่ดินบางส่วนมาพัฒนาในเชิงพาณิชย์ พร้อมกับการจัดให้มีที่อยู่อาศัยแก่ผู้เช่าเดิมได้ การศึกษาครั้งนี้ได้เลือกกรณีโครงการพัฒนาชุมชนสามยอด ซึ่งเป็นโครงการแบ่งปันที่ดินรุ่นแรกของสำนักงานฯที่มีทั้งการพัฒนาเพื่อการพาณิชย์และการจัดพักอาศัยให้ผู้เช่าเดิม โดยมีวัตถุประสงค์ เพื่อติดตามผลการดำเนินงาน โดยการวิเคราะห์ นโยบาย วัตถุประสงค์ การวางแผน วิธีการดำเนินงาน และผลการดำเนินงาน เพื่อสรุปบทเรียนและเสนอแนวทางการดำเนินโครงการของสำนักงานทรัพย์สินฯในอนาคต โดยใช้วิธีการศึกษา การวิเคราะห์เอกสาร การสำรวจทางกายภาพ การสัมภาษณ์เจ้าหน้าที่และผู้เชี่ยวชาญ การสัมภาษณ์กลุ่มตัวอย่างจำนวน 70 ตัวอย่าง (ผู้อยู่อาศัย 44 ครัวเรือน และผู้ประกอบการพาณิชย์ 26 ราย)ผลการศึกษาพบว่าเดิมพื้นที่โครงการพัฒนาชุมชนสามยอด ประกอบด้วยอาคารพาณิชย์ 101 ห้อง และบ้านเรือน 230 ครัวเรือน ต่อมาเกิดเพลิงไหม้บางส่วนทำให้มีผู้บุกรุกเข้าไปอยู่อาศัยจนกลายสภาพเป็นชุมชนแออัด ในปี พ.ศ. 2525 สำนักงานทรัพย์สินฯ จึงได้เริ่มนำแนวคิดหลักการแบ่งปันที่ดินมาใช้ โดยให้บริษัทเอกชนเป็นผู้ดำเนินงาน และสามารถสร้างห้องพักสำหรับรองรับชุมชนได้ 260 ห้อง อาคารพาณิชย์ 107 ห้อง แผงค้าขายให้เช่า 240 แผง พื้นที่สำหรับจอดรถ และระบบสาธารณูปโภคที่ได้มาตรฐานการดำเนินใช้ระยะเวลาถึง 20 ปี ตั้งแต่ พ.ศ.2525 ถึง พ.ศ.2545 เนื่องจาก 1. สำนักงานทรัพย์สินฯ ไม่ได้มีการศึกษาความเป็นไปได้และการวางแผนการดำเนินงาน 2.ชาวชุมชนไม่ให้ความร่วมมือและไม่ย้ายออก เนื่องจากไม่มีความเชื่อมั่นว่าจะได้กลับเข้ามาอยู่ในโครงการหลังจากดำเนินการแล้วเสร็จหรือไม่ 3.เกิดการร้องเรียนเรื่องความสูงของอาคารที่บดบังทัศนียภาพวัดสุทัศน์ จึงต้องมีการลดจำนวนชั้น และทำให้หน่วยพักอาศัยลดลงเหลือ 182 ห้อง ผลจากการที่ระยะเวลาดำเนินการยาวนาน และจำนวนหน่วยที่ลดลง ทำให้ผู้เช่าเดิมขายสิทธิ์คืนให้สำนักงานทรัพย์สินฯ จนในปัจจุบันเหลือผู้อยู่อาศัยสิทธิเดิมที่อยู่ในโครงการเพียง 29 หน่วย จากการเปลี่ยนแปลงลักษณะทางกายภาพของโครงการจากชุมชนแนวราบเป็นแนวดิ่ง พบว่าผู้อยู่อาศัยสิทธิเดิมส่วนใหญ่พึงพอใจในสภาพกายภาพของโครงการว่ามีสภาพที่ดีขึ้น แต่เห็นว่าความสัมพันธ์ทางสังคมแย่ลงกว่าเดิม ในส่วนของผู้ประกอบการพาณิชย์พบว่าส่วนใหญ่พึงพอใจต่อลักษณะกายภาพของโครงการ แต่ปรากฏว่าในปัจจุบันมีพื้นที่ให้เช่าสำหรับการพาณิชย์ว่างอยู่เป็นจำนวนมาก จากการติดตามผลการดำเนินงาน พบว่าแม้โครงการพัฒนาอสังหาริมทรัพย์ของสำนักงานทรัพย์สินฯ จะไม่ได้มุ่งผลกำไรสูงสุดทางการเงิน แต่ทุกโครงการควรต้องมีการศึกษาความเป็นไปได้ในการลงทุน และมีการวางแผนด้านการเงิน อีกทั้งหากมีเป้าหมายจะให้ผู้อยู่อาศัยเดิมได้อาศัยอยู่ต่อไป จึงควรต้องดำเนินงานโดยการมีส่วนร่วม หากให้เอกชนเป็นผู้ลงทุนและดำเนินงานทั้งหมด การพัฒนาจะมุ่งไปสู่ผลตอบแทนของผู้ลงทุนมากกว่าการมีส่วนร่วมกับชาวชุมชน ดังนั้นการที่สำนักงานทรัพย์สินฯมีนโยบายใหม่ ที่ดำเนินการด้านการมีส่วนร่วมให้กับชาวชุมชนจนตกลงกันได้แล้วก่อน แล้วจึงส่งมอบให้เอกชนดำเนินการต่อ จึงเป็นแนวทางที่เหมาะสม และสำนักงานทรัพย์สินฯควรใช้โอกาสที่จะมีสถานีรถไฟฟ้ามาสร้างในพื้นที่ มาทบทวน กำหนดนโยบายและวางแผนการใช้ที่ดินโครงการนี้ใหม่ ให้สอดคล้องกับสถานการณ์ที่จะเกิดขึ้น